Yang Lian

Yang Lian (kinesisk: 杨炼, pinyin: Yáng Liàn, født 22. februar 1955 i Bern i Sveits) er en modernistisk kinesisk dikter. 

 Liv og virke 
 Bakgrunn 
Yang Lian ble født i Sveits der hans foreldre var stasjonert som diplomater, men han vokste opp i Beijing. 

 Kulturrevolusjonen 
Under kulturrevolusjonen ble han som mange andre ungdommer sendt ut på landsbygden, i Yangs tilfelle til Changping utenfor Beijing der han ble satt til å grave graver. 

 Forfatter 
Han begynte å skrive poesi i 1976 og ble noen år senere del av kretsen omkring det underjordiske litteraturtidsskriftet Jintian (I dag). Yang Lian er sammen med Bei Dao og Duo Duo den fremste representanten for den modernistiske og eksperimentelle såkalte «tåkediktningen».

Yang Lian befant seg i Auckland i New Zealand under protestene på Den himmelske freds plass i 1989 og deltok i de internasjonale protester mot de kinesiske myndigheters aksjon mot demonstrantene. Kort etter ble hans verk forbudte i Kina og han ble fratatt sitt statsborgerskap.} Han fikk asyl i New Zealand og har siden 1993 bodd i eksil i London.

Yang Lian har utgitt elleve diktsamlinger, to prosabøker og en essaysamling på kinesisk. Han er blant annet kjent for flere lange diktsuiter som knytter an til klassisk kinesisk poesi. Han har delt inn sitt forfatterskap i tre faser som svarer til de geografiske forandringer i hans liv: «Kinesiske manuskripter», med hans diktning fra 1980-årene, samt «Stillehavsmanuskripter» og «Europeiske manuskripter» som behandler emner som eksil og hjemløshet.

Yang Lian er oversatt til mer enn tyve språk.

 Referanser 

 Eksterne lenker 

 Poetry International
 Yang Lians hjemmesider

Kategori:Kinesiske forfattere
Kategori:Kinesiske diktere
Kategori:Personer sendt opp i fjellene og ned i landsbyene
Kategori:Personer fra Bern
Kategori:Personer fra Beijing
Kategori:Fødsler i 1955